पाएं अपने शहर की ताज़ा ख़बरें और फ्री ई-पेपरडाउनलोड करें
लंबे समय से खराब मीटर को बदलवाने के लिए बिजली विभाग का चक्कर लगा रहे उपभोक्ताओं के लिए कोरोना संक्रमण के इस दौर में राहत भरी खबर है। विभाग ने खराब मीटर बदलवाने की प्रक्रिया को काफी आसान कर दिया है। अब उपभोक्ता घर बैठे ऑनलाइन शिकायत दर्ज कर अपना मीटर बदलवा सकते हैं। ऑनलाइन शिकायत मिलते ही विभागीय कर्मचारी उनका डिटेल्स नोट कर तत्काल मीटर बदलने की प्रक्रिया शुरू कर देंगे। बताते चलें कि पूर्व में मीटर बदलवाने के लिए उपभोक्ताओं को आवेदन देकर बिजली विभाग के कार्यालय का चक्कर लगाना पड़ता था।
साथ ही उपभोक्ताओं को लंबे समय तक इंतजार करना पड़ता था। तब कहीं जाकर उनके घरों में लगे मीटर को बदला जाता था। खराब मीटर को बदलवाने के लिए शहरी क्षेत्र के उपभोक्ता चाहे तो बिलिंग एजेंसी के एरिया मैनेजर अभिषेक रंजन के मोबाइल नंबर 8210927515 पर भी कॉल कर सकते हैं। विभाग की माने तो सप्ताह भर के अंदर उपभोक्ताओं के डोर वेल पॉइंट पर नया मीटर लगा दिया जाएगा। विद्युत आपूर्ति प्रमंडल बिहारशरीफ के राजस्व पदाधिकारी अमित कुमार ने बताया कि खराब मीटर बदलवाने से एक ओर जहां उपभोक्ताओं की औसत के आधार पर बिल बनाए जाने से संबंधित शिकायतों में कमी आएगी वही विभाग को बिजली की खपत की सही जानकारी भी मिल सकेगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn